Δέκα τάσεις που ξεχώρισαν τη δεκαετία που τελειώνει αποτυπώνει στις έρευνες της η Κάπα Research.

Η οικονομική κρίση, οι πολιτικές αναταράξεις, η ψηφιακή επανάσταση και οι διεθνείς εξελίξεις επηρέασαν καθοριστικά την ελληνική κοινωνία.

Και 10 μικρές προβλέψεις για τη δεκαετία που έρχεται…

1. Το «25» της ελληνικής κρίσης

Ο αριθμός που απεικονίζει την πτώση: Οικονομική καθίζηση – ανεργία – κρίση εμπιστοσύνης – αποχή

2. Το Σαββατοκύριακο που οι Έλληνες φλέρταραν με το Grexit

«Ανήκομεν εις την Δύσιν» (;) – το τέλος του αντιαμερικανισμού, η άνοδος του «αντιγερμανισμού»

3. Η Αριστερά και η Δεξιά στους δρόμους

Δύο στρατηγικά διλήμματα διχάζουν τη χώρα.

4. Οι μεταμορφώσεις του κομματικού συστήματος

Κατάρρευση του παλιού δικομματισμού – άνοδος και πτώση των μικρών κομμάτων – διαμόρφωση του νέου διπολισμού ΝΔ-ΣΥΡΙΖΑ

5. H έκρηξη του brain drain στιγματίζει τη δεκαετία

Η τάση της «μεγάλης φυγής» καταγράφεται για πρώτη φορά σε έρευνα της Κάπα Research το 2010

6. Η νέα ελληνική Διασπορά

Υπερήφανοι ως Έλληνες αλλά χωρίς τον στόχο της επιστροφής στα πάτρια εδάφη

7. Το ευρωπαϊκό όραμα δύει στα Βαλκάνια

Μικρή ανάκαμψη για την Ελλάδα – χάνει, ωστόσο, τον ρόλο της ως χώρα-πρότυπο της ευρωπαϊκής ολοκλήρωσης στην περιοχή

8. Από το «δελτίο των 8:00 μ.μ.» στο smartphone

Η τεχνολογία αλλάζει άρδην τις συνήθειες ενημέρωσης

9. Οι Έλληνες ελπίζουν μόνο… στον Τουρισμό

Από την «επιστροφή στην ύπαιθρο» και τα φωτοβολταϊκά πάρκα στο… Airbnb

10. Η Ελλάδα σβήνει το τσιγάρο

10 προβλέψεις για τη δεκαετία 2020-2030 *

1. Η έννοια της λέξης «Έλληνας» θα οριστεί εκ νέου: Ο τόπος διαμονής του Έλληνα θα ξεπερνά τα σύνορα της χώρας, η γενιά του brain drain θα έρχεται στα πράγματα με νέα ήθη και αξίες, τα παιδιά και τα εγγόνια των Βαλκάνιων μεταναστών του 1990 θα ενηλικιώνονται και θα επιβάλλουν νέες τάσεις, η γλώσσα θα αντέξει (κυρίως λόγω γραφής και ανάγνωσης στο διαδίκτυο) αλλά το ομόγλωσσο και το ομόθρησκο θα αλλοιωθούν, η πολιτισμική παγκοσμιοποίηση μέσω του διαδικτύου και των φθηνών μεταφορών θα επεκταθεί

2. Νέες ανεξέλεγκτες κοινότητες-δίκτυα θα διαμορφωθούν με βασικό εργαλείο το διαδίκτυο

3. Το γυναικείο φύλο θα ενισχυθεί: Το εκτόπισμα της γυναίκας στο πολιτικό και οικονομικό σύστημα της χώρας θα διευρυνθεί

4. Εξέχουσα πολιτική προσωπικότητα (βουλευτής, υπουργός ή αρχηγός κόμματος) στην ελληνική πολιτική σκηνή θα έχει καταγωγή από την Αλβανία

5. Εξέχουσα πολιτική προσωπικότητα (βουλευτής, υπουργός ή αρχηγός κόμματος) στην ελληνική πολιτική σκηνή θα έχει «κάνει όνομα»

στο YouTube ή το TikTok

6. Οι κορυφαίοι YouTubers ή TikTokers θα είναι πιο δημοφιλείς από τους παραδοσιακούς celebrities της τηλεόρασης

7. Τα πρώτα ονόματα λαϊκής μουσικής σήμερα θα «ανοίγουν» τις live εμφανίσεις των καλλιτεχνών της rap μουσικής αύριο

8. Το πολιτικό σύστημα θα γνωρίσει νέα κρίση αντιπροσώπευσης

9. Η περαιτέρω διείσδυση του Τουρισμού στην Ελλάδα θα αλλοιώσει τις τοπικές κοινωνίες όπως έχει συμβεί σε δημοφιλή νησιά των Κυκλάδων

10. Η 4η βιομηχανική επανάσταση θα γίνει περιορισμένα αισθητή στην Ελλάδα· τα συνέδρια, οι ημερίδες και τα αφιερώματα θα είναι δυσανάλογα πολλά

Δείτε εδώ όλη την έρευνα

10trendsKR2019